b'\n_START_ARTICLE_\nSecret Love\n_START_PARAGRAPH_\n\xe2\x80\x9dSecret Love\xe2\x80\x9d on Sammy Fainin s\xc3\xa4velt\xc3\xa4m\xc3\xa4 ja Paul Francis Websterin sanoittama vuoden 1953 elokuvasta Tarkk\xe2\x80\x99ampujatytt\xc3\xb6. Kappaleen esitti elokuvassa Doris Day ja siit\xc3\xa4 tuli hitti elokuvan ilmestymisen j\xc3\xa4lkeen. Dayn nauhoitus nousi Billboardin listan k\xc3\xa4rkeen ja kappaleesta tehtiin lukuisia menestyneit\xc3\xa4 cover-versioita. Seuraavan vuoden Oscar-gaalassa se palkittiin parhaan laulun Oscarilla. 1950-luvun lopulla kappale nousi jazzartistien suosioon ja sen nauhoittivat muun muassa Ahmad Jamal, Count Basie, Maynard Ferguson ja Toots Thielemans. Nykyisin \xe2\x80\x9dSecret Lovea\xe2\x80\x9d pidet\xc3\xa4\xc3\xa4n jazzstandardina.'